જોન્સન ઍન્ડ જોન્સનને 4.1 અબજ ડૉલરનો દંડ\nજોન્સન ઍન્ડ જોન્સન કહે છે કે તેનો ટૅલ્કમ પાઉડર સલામત હોવાનું વૈજ્ઞાનિક પુરાવાને આધારે પુરવાર થયેલું છે

અમેરિકાના મિઝોરી રાજ્યની એક જ્યુરીએ વળતર પેટે 550 મિલિયન ડૉલર ચૂકવવાનો આદેશ પ્રારંભે આપ્યો હતો. પછી તેમાં 4.1 અબજ ડૉલરનો દંડ ફટકાર્યો હતો. 

દવાઓનું ઉત્પાદન કરતી જંગી કંપનીઓ પૈકીની એક જોન્સન ઍન્ડ જોન્સન તેના વિશિષ્ટ બેબી પાઉડર સંબંધી 9,000 કેસીસનો કોર્ટમાં સામનો કરી રહી છે, એવા સમયે આ ચુકાદો આવ્યો છે. 

જોન્સન ઍન્ડ જોન્સને જણાવ્યું હતું કે કંપની આ ચુકાદાથી 'અત્યંત નિરાશ' થઈ છે અને તેની સામે અપીલ કરવા વિચારી રહી છે. 

છ સપ્તાહ સુધી ચાલેલી અદાલતી કાર્યવાહીમાં મહિલાઓ અને તેમના પરિવારજનોએ જણાવ્યું હતું કે બેબી પાઉડર તથા અન્ય પાઉડર પ્રોડક્ટ્સ દાયકાઓ સુધી વાપરવાને કારણે તેમને અંડાશયનું કૅન્સર થયું હતું. 

આ કેસ સાથે સંકળાયેલી 22 મહિલાઓ પૈકીની છનું મૃત્યુ અંડાશયના કૅન્સરને કારણે થયું હતું. 

તેમના વકીલોએ આક્ષેપ કર્યો હતો કે પોતાનો પાઉડર એઝ્બેસ્ટોસથી દૂષિત હોવાનું કંપની છેક 1970ના દાયકાથી જાણતી હતી, પણ આ બાબતે ગ્રાહકોને ચેતવણી આપવામાં નિષ્ફળ રહી હતી. 

તમે આ વાંચ્યું કે નહીં?

'ગેરવાજબી પ્રક્રિયા'

પ્રતીકાત્મક તસવીર

પાઉડર એ ખનીજ હોય છે અને એ ખનીજ ક્યારેક જમીનમાં એઝ્બેસ્ટોસની નજીક મળી આવતું હોય છે. 

પોતાની પ્રોડક્ટમાં એઝ્બેસ્ટોસ હોવાનો જોન્સન ઍન્ડ જોન્સને ઇન્કાર કર્યો હતો અને ભારપૂર્વક જણાવ્યું હતું કે પાઉડર વાપરવાથી કૅન્સર થતું નથી. 

કંપનીએ ઉમેર્યું હતું કે તેનો પાઉડર સલામત હોવાનું અનેક અભ્યાસોમાં પુરવાર થયું છે અને તેની એક પ્રોડક્ટ વિશેનો આ ચુકાદો "મૂળભૂત રીતે ગેરવાજબી પ્રક્રિયા" છે. 

અમેરિકાના ફૂડ ઍન્ડ ડ્રગ ઍડમિનિસ્ટ્રેશને (એફડીએ) 2009થી 2010 દરમિયાન જાતજાતના પાઉડરનો અભ્યાસ કરાવ્યો હતો. 

એ પાઉડર પ્રોડક્ટ્સમાં જોન્સન ઍન્ડ જોન્સનના પાઉડરનો પણ સમાવેશ થતો હતો. તેમાં એઝ્બેસ્ટોસના કોઈ અંશ ન હોવાનું અભ્યાસમાં બહાર આવ્યું હતું. 

ફરિયાદ પક્ષના વકીલે મિઝોરી કોર્ટને જણાવ્યું હતું કે એફડીએ તથા જોન્સન ઍન્ડ જોન્સને પરીક્ષણ પદ્ધતિ ખામીયુક્ત હતી. 

ચુકાદાનું વિશ્લેષણ

ફિલિપ્પા રોક્સબી, બીબીસી આરોગ્ય સંવાદદાતા

પાઉડર સલામત હોય છે?

શરીર પર અને ખાસ કરીને જનનાંગો પર ટૅલ્કમ પાઉડર લગાવવાથી અંડાશયનું કૅન્સર થવાનું જોખમ વધી જતું હોવાની શંકા વર્ષોથી સેવવામાં આવતી રહી છે, પરંતુ તેના નક્કર પુરાવા મળ્યા નથી. 

ઇન્ટરનેશનલ એજન્સી ફૉર...\n\ntl;dr:
જોન્સન ઍન્ડ જોન્સનનો પાઉડર વાપરવાને કારણે પોતાને અંડાશયનું કૅન્સર થયું હોવાનો આક્ષેપ 22 મહિલાઓએ કર્યો હતો. એ મહિલાઓને વળતર પેટે 4.7 અબજ ડૉલર ચૂકવવાનો આદેશ જોન્સન ઍન્ડ જોન્સનને આપવામાં આવ્યો છે.